Tuotteet ja palvelut vuonna 2011 (2010)

Virasto lainvalvontaoperaatioiden pääasiallisena EU:n tukikeskuksena (Analyysitietokannat, operatiivista analyysiä koskevat raportit ja muu raportointi, operatiivinen tuki paikalla ja keskustoimipaikan antamana, yhteiset tutkintaryhmät). — Virasto tuki toimivaltaisia viranomaisia EU:n jäsenvaltioissa 13 697:ssä rajatylittävään toimintaan liittyvässä tapauksessa; lisäys vuoteen 2010 verrattuna oli 17 %. Rajatylittävään toimintaan liittyvistä tapauksista 21 % koski huumausaineita. — Virasto aloitti tai antoi aktiivisesti tukea 694 tutkinnalle jäsenvaltioissa perusteellisen analyyttisen ja operatiivisen tuen muodossa; useimmat tutkinnoista ovat yhä käynnissä. Virasto tuki useimmiten operaatioita, jotka liittyivät etenkin kannabikseen, ihmiskaupan avustamiseen, synteettisiin huumausaineisiin ja ihmiskauppaan. — Virasto tuotti 984 raporttia saman tiedon löytymisestä analyysitietokannasta useamman operaation yhteydestä ja 340 raporttia, jotka koskivat operatiivista analyysiä. — Toimien johtava(t) tutkija(t) jäsenvaltioissa ja jäsenvaltioiden asiantuntijat ilmaisivat olevansa erittäin tyytyväisiä viraston antamaan analyysejä koskevaan ja operatiiviseen tukeen. — Jäsenvaltioille annetun operatiivisen tuen määrä kasvoi huomattavasti, mikä vahvistaa jo aiempina vuosina havaitun kehityssuunnan: kaikkien viraston palvelujen kysyntä on kasvussa. Virasto antoi edelleen taloudellista tukea operatiivisiin kokouksiin osallistumiseen sekä tuki tutkintatoimia, jotka koskivat euron väärentämistä. — Virasto panosti huomattavasti analyysitietokantojen hallinnointia koskevan uuden konseptin kehittämiseen (New AWF Concept, NAC). Siitä on monin tavoin merkittävää hyötyä jäsenvaltioille, joiden pyyntöihin voidaan muun muassa vastata nopeammin. — Vuonna 2011 virasto tuki täysjäsenenä 17:ää yhteistä tutkintaryhmää. — Virasto perusti entistä paremman operatiivisen keskuksen, joka mahdollistaa kaikkien tulevien tietojen aiempaa paremman koordinoinnin, operatiivisten tietojen keskitetyn reitittämisen, keskitetyn hallinnointi- ja koordinointitoiminnon sekä keskitetyn operatiivisen priorisointitoiminnon. — Virasto tuki voimakkaasti EU:n vuosien 2011–2013 toimintapoliittisen syklin laatimista ja toteuttamista. Toimintapoliittinen sykli perustuu järjestäytynyttä rikollisuutta koskevaan uhkakuva-arvioon (OCTA 2011). Virastossa järjestettiin useita seminaareja, joissa keskityttiin järjestetäytyneen rikollisuuden torjunnan kahdeksan painopistealueen strategisten tavoitteiden laatimiseen ja muunnettiin tavoitteet vuotuisiksi operatiivisiksi toimintasuunnitelmiksi viraston kehittämää mallia käyttäen. — Viraston asianomainen yksikkö vastasi edelleen Terrorismin rahoittamisen jäljittämisohjelmaa (TFTP) koskevista tehtävistä ja käsitteli kaikki siihen liittyvät Yhdysvaltojen esittämät pyynnöt ja tietovihjeet. Lisäksi virasto käynnisti TFTP-ohjelmaa koskevan tiedotuskampanjan, joka kohdistettiin käytännön työtä tekeviin toimivaltaisten viranomaisten edustajiin, syyttäjiin jne. Asiantuntijat kokoontuivat Brysseliin keskustelemaan Yhdysvaltojen TFTP-ohjelmaa vastaavasta EU:n järjestelmästä. Valmiudet strategisiin analyyseihin Strategiset analyysiraportit (uhka-arviot, tilannekatsaukset ja tiedustelua koskevat ilmoitukset) — Uhka-arviot: luottokorttipetos; ihmiskauppa; Yhdysvaltain ja EU:n painopistealueiden ja menetelmien vertailu kansainvälisen järjestäytyneen rikollisuuden torjunnan osalta; järjestäytynyttä rikollisuutta koskeva uhka-arvio; järjestäytynyt rikollisuus Tonavan alueella; suuri kansainvälinen urheilutapahtuma (Eurocup-jalkapalloturnaus Puolassa ja Ukrainassa); Ukrainaa koskevan viisumipakon poistaminen: turvallisuusvaikutukset EU:ssa; Moldovaa koskevan viisumipakon poistaminen: turvallisuusvaikutukset EU:ssa. — Tilannekatsaukset: (Euroopan unionin jäsenvaltioiden operatiivisesta ulkorajayhteistyöstä huolehtivan viraston, Euroopan petostentorjuntaviraston, verotuksen ja tulliliiton pääosaston ja Euroopan komission) yhteinen raportti järjestäytyneestä rikollisuudesta EU:n rajoilla; ydinturvallisuuteen ja radioaktiiviseen säteilyyn liittyvät tapaukset; selvitys terrorismitilanteesta ja -suuntauksista EU:ssa (TE-SAT-selvitys). — OC-Scan-uhkailmoitukset: järjestäytyneiden rikollisryhmien harjoittama suojeltujen eläinlajien kauppa; liikkuvan järjestäytyneen rikollisryhmän harjoittama sarvikuonojen sarvien laiton kauppa; jätteiden laiton kuljetus ja käsittely; väärennettyjen tai muutoin laittomien torjunta-aineiden kaupan kasvu EU:ssa. — Tietotuotteet: virasto oli mukana laatimassa yhteiseen turvallisuus- ja puolustuspolitiikkaan perustuvien tehtävien käsikirjaa; tiedote ja riskiprofiili yhteistä poliisioperaatiota (Eurocar) varten. Virasto EU:n rikostietojen keskuksena Tietojen hallinnointiyksiköt (Information management capabilities), tiedonvaihtoverkkosovellus (Secure Information Exchange Network Application SIENA), Europolin tietojärjestelmä (EIS), Liaison Bureaux Network -verkosto — Virasto, jäsenvaltiot ja ulkoiset kumppanit vastaanottivat yhteensä 222 135 SIENA viestiä vuonna 2011. Niiden määrä kasvoi 34 % verrattuna vuoteen 2010. — Vuoden 2011 loppuun mennessä 15 jäsenvaltion varallisuuden takaisinhankinnasta vastaavat toimistot liitettiin SIENA-verkkoon. Hanke jatkuu vuonna 2012. — Vuoden 2011 loppuun mennessä 13 jäsenvaltiota käytti automaattista tiedonsyöttöä, jolla voidaan automaattisesti ladata tietoa EIS-järjestelmään. Hanke jatkuu vuonna 2012. — EIS-järjestelmä sisälsi 200 000 kohdetta 28. lokakuuta 2011. — Työtä kaikki viraston sovellukset kattavien yhdistettyjen hakumahdollisuuksien parantamiseksi jatkettiin. — Viraston linkkien hallintatoiminto (Europol Links Manager, ELM) otettiin käyttöön lokakuun 2011 lopussa. Uusi toiminto mahdollistaa analyysitietokantojen, neuvoston päätöksen 10 artiklan 4 kohdassa tarkoitetun tietokannan, EIS-järjestelmän ja ERES-sovelluksen (Enhanced Risk Entities Solution) automaattisen ristiintarkastuksen. — Viraston yhdyshenkilöt toimivat yhdyssiteenä Haagissa sijaitsevan Europolin päämajan ja jäsenvaltioiden pääkaupungeissa sijaitsevien Europolin 27 kansallisen yksikön välillä. Kyseessä on ainutlaatuinen verkosto, joka koostuu 145 yhdyshenkilöstä ja jolla on suuri merkitys päivittäisessä lainvalvontatoiminnassa: verkosto helpottaa tiedonvaihtoa sekä antaa tukea käynnissä oleville tutkinnoille ja koordinoi niitä. Virastossa on lisäksi yhdyshenkilöt kymmenestä EU:n ulkopuolisesta maasta ja järjestöstä, jotka työskentelevät yhdessä viraston kanssa yhteistyösopimusten pohjalta. Tällä Liaison Bureaux Network -verkostolla on tukenaan viraston tarjoamat suojatut viestintäyhteydet. Lisäksi virasto on lähettänyt kaksi yhdyshenkilöä työkomennukselle Washingtoniin Yhdysvaltoihin ja yhden yhdyshenkilön Interpolin päämajaan Lyoniin Ranskaan. Virasto EU:n lainvalvonta-asiantuntemuksen keskuksena Europolin asiantuntijafoorumi (EPE), tiedonvaihtofoorumit ja tietojen säilytysratkaisut, tietotuotteet ja -palvelut, koulutus, konferenssit ja tietoisuuden lisäämiseen tähtäävät tapahtumat — Europolin asiantuntijafoorumin yhteyteen on luotu 19 foorumia, joihin liittyvien tilien ja aktiivikäyttäjien määrä on jatkuvasti kasvanut. — Tietoverkkorikollisuuden osalta Europol lujitti operationaalista ja strategista asiantuntemustaan keskeisillä työskentelyaloilla, jotka liittyvät tietokonerikollisuuteen (muun muassa murrot ja henkilöllisyysvarkaudet, lasten seksuaalinen hyväksikäyttö, laajamittaiset huijaukset, maksukorttipetokset ja tekijänoikeusrikokset). Verkkorikoskeskuksen infrastuktuureja ja välineitä parannettiin. Virasto on lisäksi tiivistänyt jo olemassa olleita kumppanuuksia muiden EU:n tietoverkkoturvallisuutta käsittelevien elinten kanssa (Euroopan verkko- ja tietoturvavirasto, Euroopan oikeudellisen yhteistyön yksikkö ja Euroopan poliisiakatemia), jotta EU:ssa voidaan yhdessä torjua alati muuttuvaa verkkorikollisuuden uhkaa. — Euroopan komissio / Euroopan petostentorjuntavirasto, Euroopan keskuspankki ja virasto järjestivät yhdessä toisen kansainvälisen konferenssin euron suojaamiseksi väärentämiseltä (2011 Euro Conference) viraston uudessa päätoimipaikassa Haagissa 23.–25. marraskuuta 2011. — Virasto auttoi Euroopan poliisiakatemiaa kehittämään ja toteuttamaan koulutus- ja valistuspaketteja, joilla tuetaan jäsenvaltioita niiden toteuttaessa kansallisia tiedustelumalleja. Virasto osallistui vuonna 2011 Euroopan poliisiakatemiassa viikon mittaiseen seminaariin, jossa koulutuspaketteja suunniteltiin. Ulkosuhteet Suhteet yhteistyökumppaneihin — Virasto toimii yhteistyössä usean EU-kumppanin sekä EU:n ulkopuolisen maan ja järjestön kanssa. Näiden kumppanien kanssa vaihdetaan tietoja yhteistyösopimusten perusteella. Strategiset sopimukset sallivat molempien osapuolten vaihtavan kaikkia muita paitsi henkilötietoja, ja operatiiviset sopimukset sallivat myös henkilötietojen vaihdon. — Virasto toimii nykyisin yhteistyössä 18 EU:n ulkopuolisen maan kanssa, yhdeksän EU:n elimen ja viraston kanssa sekä kolmen muun kansainvälisen järjestön kanssa (Interpol mukaan lukien). Yhteistyötä tehdään monella viraston operatiivisen työn osa-alueella. — Interpol (1) teki lokakuussa 2011 viraston kanssa operatiivista yhteistoimintaa koskevan suunnitelman, joka koskee yhteistyötä turvallisuuden kannalta keskeisillä aloilla. — Vuoden 2011 lopussa neljällä operatiiviseen yhteistyöhön osallistuvalla kumppanilla oli suora pääsy SIENA-sovellukseen. Hanke jatkuu vuonna 2012. — Viraston kansallisten yksikköjen päälliköt kaikissa EU:n jäsenvaltioissa, samoin kuin yhteistyökumppaneiden (kuten Eurojust-yksikkö ja Interpol) lähettämät tarkkailijat ja komissio, tapaavat säännöllisesti tarkoituksena avustaa virastoa operatiivisissa asioissa ja tukea sellaisten yhteisten tutkintaryhmien perustamista, joihin myös virasto osallistuu.